Rozdielne účinky Escitilu a Elicei: Možné faktory ovplyvňujúce účinnosť a vedľajšie účinky antidepresív.
Dobrý deň, chcela by som sa opýtať,či je možné,že moje telo má rozdiel v užívaní Escitil a Elicea, nakoľko som Escitil používala pár rokov ako prvé antidepresívum a mám pocit,že mi zaberalo lepšie- mala som kludnejsiu a konštantnejsiu náladu a nemala som to hrozne nocne potenie ako pri Elicei.
Dobrý deň.
Ďakujeme za Vašu otázku.
Vzhľadom na rovnakú účinnú látku v oboch liekoch sa vplyv na účinnosť nepredpokladá. Ak však napriek tomu počas užívania lieku Elicea pociťujete výraznejšiu zmenu nálad a výskyt nočného potenia, ktoré patrí medzi vedľajšie účinky lieku, odporúčam o daných skutočnostiach upovedomiť predpisujúceho lekára, ktorý zváži ďalší postup.
Prajem pekný zvyšok dňa.
S pozdravom
Mgr. Barbora Bičanovská